钦定古今图书集成/明伦汇编/氏族典/第429卷 > 赵安易
## 钦定古今图书集成/明伦汇编/氏族典/第429卷 > 赵安易

按《宋史赵普传》：“普弟安易，字季和，建隆初，摄府州录
事参军，再迁河南府推官。会普居相位，十年不赴调。
太平兴国中，历华、邢二镇掌书记，部刍粮，至太原城
下，拜监察御史。九年，拜宗正少卿，知定州，徙为通判，
未几代归，历知襄、庐二州，归朝，复领卿职。安易略涉
书传，性强狠，好谈世务，而疏阔不可用，景德二年卒。”
子承庆，为国子博士，孙从政，为太常寺奉礼郎。